Torsdag morgen opstod der brand i dyrehandelen Akvariekælderen i Søndergade i Frederikshavn. Branden opstod i forbindelse med et indbrud. Ca. 150 dyr er indtil videre døde i branden. Men sandsynligvis vil alle fiskene i akvarierne også dø inden for de næste to døgn. Det oplyser den knuste ejer Mette Inge Beltoft Lykkenshede til TV2/Nord. Hun er meget ked af, at så mange dyr er døde i branden, og kan ikke forstå at nogen kan få sig til at gøre det. Politiet vil ikke bekræfte at branden er påsat. Alt i baglokalet hvor ilden er opstået, er smeltet ned, så det virker sandsynligt med en påsat brand. Indbruddet i butikken har givet et udbytte på kr. 600. De fugle der har overlevet branden, er kørt til et varmt sted, og vil blive undersøgt af dyrlæge snarest.
Ejeren til dyrehandelen Akvariekælderen i Frederikshavn er fuldstændig knust. Hendes butik er brændt ned, og omkring 150 dyr er døde. 
Branden er sandsynligvis opstået i forbindelse med et indbrud, hvor der blev stjålet kr. 600.